CELEX: C2006/281/29
Language: et
Date: 2006-11-18 00:00:00
Title: Kohtuasi C-343/06: Eelotsusetaotlus, mille esitas Verwaltungsgericht Chemnitz (Saksamaa) 8. augustil 2006  — Peter Funk versus Stadt Chemnitz

18.11.2006   
            
            
               ET
            
            
               Euroopa Liidu Teataja
            
            
               C 281/18
            
         Eelotsusetaotlus, mille esitas Verwaltungsgericht Chemnitz (Saksamaa) 8. augustil 2006 — Peter Funk versus Stadt Chemnitz
   (Kohtuasi C-343/06)
   (2006/C 281/29)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Chemnitz
   Põhikohtuasja pooled
   
      Hageja: Peter Funk
   
      Kostja: Stadt Chemnitz
   Eelotsuse küsimused
   
               1.
            
            
               Kas liikmesriik võib kooskõlas nõukogu 29. juuli 1991. aasta direktiivi 91/439/EMÜ (1) artikli 1 lõikega 2 ning artikli 8 lõigetega 2 ja 4 nõuda teises liikmesriigis väljastatud juhiloa omanikult, et viimane taotleks esimese liikmesriigi ametiasutustelt, et need asutused tunnustaksid tema õigust juhtida selles riigis sõidukit, juhul kui välismaise EL-juhiloa omanikult on varem esimeses liikmesriigis sõiduki juhtimise õigus ära võetud või muul moel tühistatud?
            
         Juhul kui vastus on eitav:
   
               2.
            
            
               Kas direktiivi 91/439/EMÜ artikli 1 lõiget 2 koostoimes artikli 8 lõigetega 2 ja 4 tuleb tõlgendada nii, et liikmesriik võib oma territooriumil keelduda teises liikmesriigis väljastatud juhiloa alusel sõiduki juhtimise õiguse tunnustamisest, kui välismaise EL-juhiloa omanikult on varem esimesena nimetatud liikmesriigis sõiduki juhtimise õigus haldusasutuse poolt ära võetud, kui esimesena nimetatud liikmesriigi õiguse kohaselt ei ole haldusõiguslike meetmete korral nagu juhtimise õiguse äravõtmine või tühistamine juhtimise õiguse taastamiseks keeluaega, ning kui õigus saada uus sõiduki juhtimise õigus tekib alles siis, kui puudutatud isik on haldusasutuse nõudel tõendanud siseriiklike õigusnormidega täpsemini reguleeritud meditsiinilis-psühholoogilise ekspertiisi vormis oma sobivust sõidukit juhtida, mis on sõiduki juhtimise õiguse taastamise sisuline eeldus?
            
         Juhul kui vastus on eitav:
   
               3.
            
            
               Kas direktiivi 91/439/EMÜ artikli 1 lõiget 2 koostoimes artikli 8 lõigetega 2 ja 4 tuleb tõlgendada nii, et liikmesriik võib oma territooriumil keelduda teises liikmesriigis väljastatud juhiloa alusel sõiduki juhtimise õiguse tunnustamisest, kui välismaise EL-juhiloa omanikult on varem esimeses liikmesriigis sõiduki juhtimise õigus haldusasutuse poolt ära võetud või muul moel tühistatud ning kui objektiivsete asjaolude alusel (elukoha puudumine juhiloa väljastanud liikmesriigis ning sõiduki juhtimise õiguse taastamise tulemusteta taotlemine esimeses liikmesriigis) on alust arvata, et välismaise EL-juhiloa omandamisega soovitakse mööda minna esimese liikmesriigi sõiduki juhtimise õiguse taastamise menetluse rangetest sisulistest nõuetest, eelkõige meditsiinilis-psühholoogilisest ekspertiisist?
            
         
      (1)  EÜT L 237, lk 1; ELT eriväljaanne 07/01, lk 317.